Аԥсны
Ажәабжьқәа Sputnik Аԥсны аҟны
Гәдоуҭа араион ахада Аслан Бжьаниа изеиҭеиҳәеит араион абиуџьет анагӡашьа атәы
14:10 10.11.2021 (ирҿыцуп: 14:13 10.11.2021)
© Sputnik / Бадрак Авидзба Президент Абхазии Аслан Бжания проводит выездное совещание с активом Гудаутского района
© Sputnik / Бадрак Авидзба
Аԥсны ахада Аслан Бжьаниа анҭыҵтә еилацәажәара мҩаԥигоит иахьа, абҵара 10 азы Гәдоуҭа араион ахадараҿы.
ГӘДОУҬА, абҵара 10 – Sputnik, Бадраҟ Аҩӡба. Гәдоуҭа араион ахада Баграт Боџьгәуа Аслан Бжьаниа изеиҭеиҳәеит ашықәс иалагазар араион абиуџьет анагӡашьа атәы – иҳәеит абиуџьет шынагӡоу 121% рыла. Планла 370 миллион мааҭ аланагалараны иахьыҟаз иалагалоуп 447 миллион мааҭ.
Риҵатәи апарк аҟынтә абиуџьет ахь иалагалоуп 63 миллион мааҭ, планла 43 миллион мааҭ шарбазгьы. Афонҿыцтәи аҳаԥы 40 миллиони 350 нызқь мааҭ аланагалеит планла 31 миллион шарбаз.
Риҵатәи апарк 2021 шықәса жәымз рыла иаҭааит 688 439-ҩык, Афонҿыцтәи аҳаԥы – 416 037-ҩык.
Араион ахада иажәақәа рыла иахьазы Аинвестициатә программа аҳәаақәа ирҭагӡаны аусурақәа мҩаԥысуеит ақалақьи араион ақыҭақәеи ӡыла реиқәыршәараз, акаҭран ашьҭаҵаразы. 2021 шықәсазы Аинвестпрограмма аҳәаақәа ирҭагӡаны имҩаԥган 152 миллион мааҭ рыхә аусурақәа.
22 Жьҭаара, 14:00
Баграт Боџьгәуа иазгәеиҭеит ахада ирезервтә фонд аҟынтәи Гәдоуҭатәи аковид-госпиталь ишахыԥхьаӡалоу 35 миллион мааҭ. Урҭ аԥарақәа рыла иаахәан ахәшәқәа, аҵәыҵәри COVID-чымазцәа рзы.
Ашықәс аҩнуҵҟа аковид-госпиталь ахь инанагеит 1871-ҩык, урҭ рҟынтәи 757-ҩык Гәдоуҭа араион ауааԥсыра роуп, агоспиталь аҿы рыԥсҭазаара иалҵит 349-ҩык, урҭ рҟынтәи 94-ҩык араион ауааԥсыра роуп ҳәа иҳәеит араион ахада.